Tomorrow X Together

Tomorrow X Together (digayakan dengan semua huruf besar dan dibaca sebagai Tomorrow by Together) atau juga dikenali dengan singkatan TXT adalah suatu kumpulan muzik lelaki Korea Selatan yang dibentuk oleh syarikat Big Hit Entertainment (kini dikenali sebagai Big Hit Music). Kumpulan muzik ini terdiri daripada lima orang anggota.

Mereka membuat penampilan sulung pada 4 Mac 2019 dengan album mini (EP), The Dream Chapter: Star. EP tersebut memperoleh kedudukan pertama dalam Carta Album Gaon dan Carta Album Dunia Billboard, serta memasuki Billboard 200 Amerika Syarikat di tangga ke-140. Single utamanya iaitu "Suatu Hari, Tanduk Tumbuh Daripada Kepalanya (Mahkota)" (tajuk asal: 어느날 머리에서 뿔이 자랐다 (CROWN)) berjaya berada di kedudukan nombor satu dalam carta Lagu Digital Dunia Billboard.

Kejayaan komersial awal Tomorrow X Together memberi mereka beberapa anugerah artis baharu, termasuklah Anugerah Pendatang Baharu di Anugerah Golden Disc ke-34 dan Anugerah Muzik Melon 2019, Artis Baharu Tahun Ini di Anugerah Muzik Carta Gaon ke-9 dan Artis Lelaki Baharu Terbaik di Anugerah Muzik Asia Mnet 2019.

Nama 
Akronim TXT bagi kumpulan muzik ini merujuk kepada Tomorrow X Together. Nama kumpulan ini dibaca sebagai "Tomorrow by Together" (Esok oleh Bersama) dan dialih hurufkan dalam Hangul kepada 투모로우바이투게더; mereka tidak mempunyai versi nama bahasa Korea berasingan. Menurut laman sesawang mereka, nama kumpulan muzik ini merujuk kepada lima individu yang "datang bersama di bawah satu impian dengan harapan membina hari esok yang lebih baik".

Di dalam rancangan temu bual bersama rancangan Section TV MBC, kumpulan ini menyatakan bahawa mereka lebih suka dipanggil "Tomorrow X Together" berbanding "TXT".

Anggota

Diskografi 

Album studio berbahasa Korea
 The Dream Chapter: Magic (2019)
 The Chaos Chapter: Freeze (2021)

Album studio berbahasa Jepun
 Still Dreaming (2021)
 Sweet (2023)

Rujukan

Pautan luar 
 Laman web rasmi: 

Artis Hybe Corporation
Artis Universal Music Jepun
Kumpulan muzik K-pop
Kumpulan muzik ditubuhkan pada tahun 2019
Kumpulan lelaki Korea Selatan